**Vi samler. Sammen: [indsæt sogn/by] samler ind til mennesker ramt af krige og katastrofer**

**Søndag den 9. marts går tusindvis af indsamlere på gaden landet over, når Folkekirkens Nødhjælps Sogneindsamling løber af stablen for 27. gang. I år er der fokus på mennesker ramt af krige og katastrofer i blandt andet Gaza, Ukraine og Zimbabwe.**

Krigen i Ukraine raser på sit tredje år, flere end 1,9 millioner børn og voksne er lige nu drevet på flugt inde i Gaza, og i Zimbabwe blev befolkningen sidste år ramt af den værste tørkeperiode målt i 120 år.

Det er nemt at føle sig magtesløs i en verden, hvor det til tider føles som om, den ene katastrofe efter den anden rammer. Derfor kan det hjælpe at stå sammen og gøre noget. Sådan lyder opfordringen fra [indsæt navn], indsamlingsleder i [indsæt sogn/by], der inviterer til at deltage i årets indsamling søndag den 9. marts.

”Går du også og tænker: Hvad kan jeg gøre for at hjælpe tingene i en rigtig retning? Hvordan kan jeg bidrage? Det kan du, når vi i [indsæt sogn/by] samler ind og sammen gøre en kæmpe forskel. Derfor er årets indsamlingen så vigtig,” siger [indsæt navn], indsamlingsleder i [indsæt sogn/by].

Indsamlingen finder sted søndag den 9. marts, hvor op mod 10.000 mennesker går på gaden landet over. En rute varer cirka 2-3 timer, og indsamlernes tid er dyrebar. For tid er aldrig kun tid, og penge aldrig kun penge. De bliver vekslet til katastrofehjælp, udviklingshjælp og klimahjælp. Hjælp, der skaber varig forandring i andre menneskers liv.

Pengene fra årets indsamling går til Folkekirkens Nødhjælps arbejde i verdens mest udsatte lande. I år er der særligt fokus på Gaza og Ukraine, hvor organisationen uddeler varme måltider, hygiejnepakker og giver psykologisk førstehjælp. Men blikket er også rettet mod Zimbabwe, hvor dæmninger, opsamlingssøer og klimaresistente afgrøder er med til at redde liv og sikre, at mennesker står stærkere, når klimakatastrofer rammer. Situationen i lande som Zimbabwe bliver ofte overset i mediedækningen, og derfor er det vigtigt også at rette opmærksomheden derhen.

”Verdens udfordringer kan virke uoverkommelige, men sammen kan vi gøre en forskel for de mennesker, der hver dag kæmper for en bedre fremtid. For dem selv og deres familier,” siger generalsekretær i Folkekirkens Nødhjælp, Jonas Nøddekær.

Du kan også være med til at samle. Sammen. Giv din tid. Meld dig som indsamler på nødhjælp.dk/indsamling

**BOKS:** Vi samler. Sammen

**Sogneindsamlingen 2025**

* Gå med søndag den 9. marts, når Folkekirkens Nødhjælp samler ind til mennesker, der er ramt af katastrofer i verdens mest udsatte lande.
* Sogneindsamlingen har siden 1999 fundet sted den anden søndag i marts, og hvert år deltager 10.000 indsamlere og hundredvis af indsamlingsledere.
* Sidste år blev der samlet 11,5 millioner kroner ind til udsatte familier, der lever med klimaforandringer og krig i blandt andet Gaza, Ukraine og Malawi - takket været de flere end 10.000 frivillige, der deltog i indsamlingen.

**Vær med.**Meld dig som indsamler eller indsamlingsleder og vær med til at skabe mening.  
Læs mere på [www.nødhjælp.dk/indsamling](https://eur03.safelinks.protection.outlook.com/?url=http%3A%2F%2Fwww.xn--ndhjlp-sua4l.dk%2Findsamling&data=05%7C02%7Clgon%40dca.dk%7Ccac4f7f5b8934889c7ea08dd15de4a1f%7Cf4e9f427973b4f229b3605fadc8e2998%7C0%7C0%7C638690766642492649%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=lcwZLh%2FhiMtEdjtuX3dbH6FIdCwNFf%2BKfCfeXiPgPtU%3D&reserved=0).

**Billedtekster**

Zimbabwe – mor med to børn: Faith Norumidzo er det meste af året alene med sine to små børn, fordi hendes mand rejser efter arbejde. På grund af voldsom tørke i Zimbabwe, har de ofte måtte gå sultne i seng. For intet kan gro. Men med hjælp fra en klimaresistent køkkenhave, hun driver med en stor gruppe kvinder, kan Faith i dag akkurat sørge for mad til sin familie. **Foto: Jesper Houborg**

Ukraine – lille dreng med hue: Seks-årige Bohdan og hans mor Angela er vendt tilbage til Ukraine efter at være flygtet til Polen. De kom tilbage for at genopbygge deres liv, på trods af smertefulde minder fra dengang, de boede i frontlinjen. **Foto: Rasmus Emil Gravesen**

Gaza – maduddeling: Maduddeling med vores partnere i Gaza, MA’AN. **Foto: Folkekirkens Nødhjælp**

Indsamlere: Mor og datter samler ind til Sogneindsamlingen **Foto: Bax Lindhardt**